recursal/SuperWikiNEXT-32B huggingface dataset:
عربی، فارسی اور اردو لسانیاتی قواعد کی رو سے **مصدر**، اجزاۓ کلام کے تین اجزاء (اسم، فعل اور حرف) میں سے جز اسم کی ایک قسم تسلیم کی جاتی ہے اور اس سے مراد ایسے اسماء کی ہوتی ہے کہ جن سے ماضی، حال اور مستقبل کے زمانوں کا اظہار کیے بغیر کسی فعل کی نشان دہی ہوتی ہو۔ یعنی مصدر ایک ایسا کلمہ ہوتا ہے جس میں کوئی کام کرنے کا مفہوم تو معلوم ہوتا ہو لیکن اس کام کے بارے میں یہ نا معلوم ہوتا ہو کہ وہ کس زمانے میں کیا گیا۔ انگریزی میں اس کا قریبی متبادل infinitive لیا جا سکتا ہے گو کہ عربی (اردو) قواعد کی رو سے infinitive، مصدر کا مطلق متبادل بھی نہیں ہے۔

مثال کے طور پر اگر اردو کا لفظ ؛ ---- کھایا / کھایا تھا ---- استعمال کیا جائے تو اس سے یہ ضرور معلوم ہوجاتا ہے کہ کھانے کا فعل انجام پا چکا ہے یعنی زمانہ ماضی کا اظہار ہوتا ہے، جبکہ اگر کہا جائے ---- کھاتا ہے / کھا رہا ہے ---- تو اس سے یہ معلوم ہو جاتا ہے کہ کھانے کا فعل موجودہ زمانے حال میں انجام پا رہا ہے یا پاتا ہے، اسی طرح اکر کہا جائے کہ ---- کھائے گا ---- تو اس سے کھانے کا عمل مستقبل میں واقع ہونے کا پتا چل جاتا ہے۔ مذکورہ بالا تینوں مثالوں میں بالترتیب ماضی، حال اور مستقبل کے زمانے ظاہر ہو رہے ہیں۔ اگر اسی اسم کو، کھانا، کی صورت میں استعمال کیا جائے تو اس سے یہ تو معلوم ہو جاتا ہے کہ کھانے کا فعل انجام دینے کی بات ہو رہی ہے لیکن کلمہ، کھانا، کہنے سے یہ معلوم نہیں ہوتا کہ یہ کھانے کا فعل کس زمانے میں انجام دیا گیا اور اسی صورت کو مصدر کہا جاتا ہے۔ قواعد کی رو سے مصدر کو فعل اور دیگر کلماتِ گفتگو کی اصل الکلمہ فراہم کرنے والا کلمہ کہا جا سکتا ہے یعنی اسی لغتی اصل کے اشتقاق سے دیگر فعل وجود میں آتے ہیں۔
**فری ہٹ** (انگریزی: Free hit) کرکٹ کے کھیل میں ایک گیند کی ایسی ڈیلیوری ہے جس کو کسی بھی طرح سے خارج نہیں جا سکتا ہے سوائے نو بال کے ضمن میں موجود اصولوں کے، جن میں رن آؤٹ، ہٹ دی بال ٹوائس اور میدان میں رکاوٹ کے۔

زیر غور تبدیلیاں
----------------

کرکٹ کے محدود فارمیٹوں کی طرح اب ٹسٹ میں بھی نو بال پر فری ہٹ کا ضابطہ نافذ ہوسکتا ہے۔کمیٹی نے کھیل کے سب سے بڑے فارمیٹ میں فری ہٹ کے ضابطے کے سلسلہ میں دلیل دی ہے کہ یہ قوانین محدود اووروں کے فارمیٹ میں اب تک بہت کامیاب رہے ہیں اور اس سے گیند بازوں کا نو بال کرنا کم ہو گیا ہے ۔ ایسے میں ٹسٹ فارمیٹ میں بھی یہ ضابطہ نافذ ہونا چاہیے۔وارن نے کہا کہ آپ اس طرح سمجھیے کہ میں نے ایک گیند ڈالی اور امپائر نے اس پر آؤٹ دے دیا اور اس پر ریفرل مانگا گیا۔بعد میں پتا چلا کہ یہ تو نو بال تھی اور بلے باز کو لگا کہ وہ تو آؤٹ ہو گیا جبکہ وہ آؤٹ تھا ہی نہیں، وہیں اس کے بعد اسے اس گیند پر فری ہٹ مل رہی ہے ۔

مزید دیکھیے
-----------

* نو بال

حوالہ جات
---------

1. ↑  "ICC Men's One Day International Playing Conditions Effective 30 September 2018"۔ ICC۔ صفحہ: 4.44, section 21.19۔ اخذ شدہ بتاریخ 31 جولا‎ئی 2019
2. ↑  "آرکائیو کاپی"۔ 23 اگست 2023 میں اصل سے آرکائیو شدہ۔ اخذ شدہ بتاریخ 27 جولا‎ئی 2022  الوسيط `|url-status=` تم تجاهله (معاونت)
**غنیمت کنجاہی** –مولانا محمد اکرم (وفات: 1698ء) سترہویں صدی کے فارسی زبان کے نامور و ممتاز ترین شاعر تھے۔مولانا غنیمت عالم یگانہ، فاضل زمانہ، علامۂ دوراں، فہامۂ بلند مکاں، شاعر باکمال، ناظم بے مثال، غواص بحرِ شریعت، گوہر دریائے حقیقت، صاحب عشق و محبت و علم و فضل تھے۔

سوانح
-----

### نام و نسب اور وطن

مولانا کا نام محمد اکرم، تخلص غنیمتؔ تھا۔ والد کا نام نظر محمد تھا۔ آپ کے والد اور چچا شیخ ابوالبقاء کنجاہی قادری بزرگ نوشہ گنج بخش (متوفی 1654ء) کے مریدین میں سے تھے۔قصبہ کنجاہ کا منصب اِفتاء آپ کے بزرگوں سے متعلق تھا۔ کتاب تذکرہ حسینی میں آپ کو ’’ از مفتی زادہائے قصبہ کنجاہ بود‘‘ لکھا ہے۔ کتاب نشترِ عشق میں تحریر ہے کہ: ’’ خدمتِ افتاء آن قصبہ بہ پدر اُو متعلق بود‘‘، یعنی اِس قصبہ (یعنی کنجاہ) کی فتویٰ نویسی کی خدمت آپ کے والد ِ بزرگوار سے متعلق تھی۔مولوی عبد الرشید محبوب رقم عادل گڑھی کہا کرتے تھے کہ مولانا غنیمت کنجاہی کے آباؤ اَجداد پیشۂ خیاطی کیا کرتے تھے۔

### تعلیم

مولانا کے اساتذہ میں نمایاں درجہ میر محمد زماں راسخ سرہندی کو دیا جاتا ہے۔ تذکرۂ گُلِ رعنا، تذکرۂ نشترِ عشق، تذکرۂ مجمع النفائس میں بھی میر محمد زماں کو ہی آپ کا استاد لکھا گیا ہے۔علاوہ ازیں مولانا نے کنجاہ کے تین مفتی و قاضی بھائیوں سے بھی تحصیل علم کیا جن میں قاضی خوشی محمد نور، قاضی رضی الدین اور قاضی ابوالبقاء کنجاہی شامل ہیں۔ قاضی ابوالبقاء کنجاہی آپ کے حقیقی چچا تھے۔ مولانا کے والد اور یہ تینوں حضرات نوشہ گنج بخش کے مریدین میں سے تھے۔لہٰذا اِن حضرات کے حالاتِ خاندان نوشاہیہ کے تذکروں مثلاً الاعجاز، ثواقب المناقب، کنز الرحمۃ اور تحائف قدسیہ میں موجود ہیں۔

### وفات

غنیمت کی وفات کے سن کا تعین نہایت مشکل ہے۔ مولانا کے مزار پر جو کتبہ نصب ہے، اُس پر آپ کا سنہ وفات 1110ھ بالکل درست لکھا ہوا ہے، کیونکہ یہ سنہ وفات آپ کے وطن کے لوگوں کی روایت با تحقیق کے مطابق ہے۔ غالب اِمکان ہے کہ یہ اُن کی سینہ بہ سینہ یادداشت کے مطابق ہو۔ محمد افضل سرخوشؔ نے تذکرۂ کلمات اشعراء اولاً 1093ھ میں لکھا اور 1108ھ میں یا اُس کے بعد تذکرہ پر نظر ثانی کرکے دوبارہ مرتب کیا۔ افضل سرخوشؔ کی وفات 1126ھ میں ہوئی۔ یہ وثوق سے نہیں کہا جا سکتا کہ اُس نے 1093ھ سے لے کر 1126ھ کے وسطی سالوں میں کس سال تذکرہ پر نظر ثانی کی۔ اِس لیے یہ فرض کرنا کہ چونکہ اِس میں 1108ھ تک کے حالات ملتے ہیں، اِس لیے یہ 1108ھ میں دوبارہ مرتب ہوا ہوگا، چنداں درست ہیں۔ لہٰذا اِس پر نظرثانی کا زمانہ 1110ھ یا اُس کے بعد 1126ھ تک کوئی سنہ بھی تسلیم کر لیا جائے تو مولانا غنیمت کا سنہ وفات 1110ھ ماننے میں یہ بات حائل نہیں ہوسکتی۔مشہور مستشرق (Reu) نے مولانا کا سالِ وفات 1107ھ لکھا ہے اور حاشیہ پر فہرست مخطوطات فارسی عجائب خانہ، لندن کے صفحہ 700 کا حوالہ دیا ہے، لیکن یہ بات بھی درست نہیں کیونکہ اِسی جگہ 1107ھ مولانا غنیمت کا نہیں بلکہ اُن کے استاد میر محمد زماں راسخ سرہندی کا سالِ وفات ہے جس سے دیگر تذکرہ نگار بھی متفق ہیں۔

کتابیات
-------

* حسین دوست سنبھلی: **تذکرۂ حسینی**، انتشارات منشی نول کشور، لکھنؤ۔
* حسین قلی خان عظیم آبادی، **نشترِ عشق**، مطبوعہ تہران۔

حوالہ جات
---------

1. ↑  تذکرۂ حسینی، صفحہ 230۔
2. ↑  نشتر عشق، جلد 3، صفحہ 1114۔
3. ↑  مولانا غنیمت کنجاہی، صفحہ 164۔
4. ↑  مولانا غنیمت کنجاہی، صفحہ 111۔
5. ↑  مولانا غنیمت کنجاہی، صفحہ 112۔

مزید دیکھیے
-----------

* **نوشہ گنج بخش**
**سٹیسی کننگھم** (پیدائش 1974 یا 1975) ایک امریکی خاتون بینکر ہے جس نے 2018ء سے 2022ء تک نیویارک سٹاک ایکسچینج کی 67 ویں صدر کے طور پر خدمات انجام دیں۔ وہ نیویارک سٹاک ایکسچینج کی دوسری خاتون صدر تھیں لیکن نیویارک سٹاک ایکسچینج کی مکمل قیادت کرنے والی پہلی خاتون تھیں۔ 1990ء کی دہائی کے دوران نیویارک سٹاک ایکسچینج کے ساتھ انٹرننگ کے بعد کننگھم ایک ٹریڈنگ فلور کلرک بنی اور اس حثیت میں 2005ء تک کام کرتی رہی۔ اس نے کھانا پکانے کا تربیتی کورس مکمل کرنے کے لیے وقت نکالا پھر نسڈیک سٹاک ایکسچینج میں بطور ڈائریکٹر کیپٹل مارکیٹس اور امریکی لین دین کی خدمات کے لیے سیلز کے سربراہ کے طور پر کام کیا۔ 2012ء میں کننگھم نے نیویارک سٹاک ایکسچینج میں دوبارہ شمولیت اختیار کی اور 2015ء میں نیویارک سٹاک ایکسچینج کے چیف آپریٹنگ آفیسر بن گئیں۔

بچپن میں کننگھم کو سکول میں ریاضی اور سائنس میں گہری دلچسپی تھی۔ بعد میں اس نے لیہہ یونیورسٹی میں تعلیم حاصل کی، 1996ء میں صنعتی انجینئرنگ میں بیچلر ڈگری کے ساتھ گریجویشن کیا۔ اس کے پانچ بہن بھائی ہیں  اور جب وہ جوان تھی تو اس کے والد ایک بروکریج فرم میں کام کرتے تھے۔

1994ء میں یونیورسٹی کے طالب علم رہتے ہوئے، کننگھم نے نیویارک سٹاک ایکسچینج میں سمر انٹرنشپ مکمل کی۔  2سال بعد اس نے وہاں ٹریڈنگ فلور کلرک کے طور پر کام کرنا شروع کیا۔ اس وقت کننگھم ٹریڈنگ فلور پر چند درجن خواتین ملازمین میں سے ایک تھی ۔ اس نے 8سال بینک آف امریکہ میں بطور ماہر ملازمت گزارے۔ 2005ء میں نیویارک سٹاک ایکسچینج میں تکنیکی منتقلی کی کمی سے مایوس ہو کر اس نے تبادلہ چھوڑ دیا اور انسٹی ٹیوٹ آف کلینری ایجوکیشن میں تعلیم حاصل کی، ایک ریستوران میں بطور شیف مختصر طور پر کام کیا۔  2007ء سے 2011ء تک کننگھم نے نیس ڈیک سٹاک ایکسچینج میں کام کیا، پہلے کیپٹل مارکیٹ کے ڈائریکٹر اور پھر امریکی ٹرانزیکشن سروسز کے سیلز کے سربراہ کے طور پر۔ دسمبر 2021ء میں کننگھم نے اعلان کیا کہ وہ نیویارک سٹاک ایکسچینج کی صدر کے طور پر اپنے کردار سے دستبردار ہونے اور ایکسچینج کے بورڈ آف ڈائریکٹرز میں شامل ہونے کا ارادہ رکھتی ہے جس میں انٹرکانٹینینٹل ایکسچینج کے ایگزیکٹو لن مارٹن نے 3 جنوری 2022ء کو ان کی جگہ لی۔

حوالہ جات
---------

1. ↑
2. ↑
3. ↑  "Stacey Cunningham, Head of the New York Stock Exchange, Talks History as She Changes It"۔ Time (بزبان انگریزی)۔ اخذ شدہ بتاریخ August 19, 2018
4. 1 2  Julia Glum (May 22, 2018)۔ "Meet the Next President of the New York Stock Exchange, a 43-Year-Old Former Intern Who Briefly Left to Become a Chef"۔ Money.com (بزبان انگریزی)۔ February 13, 2021 میں اصل سے آرکائیو شدہ۔ اخذ شدہ بتاریخ May 22, 2018
5. ↑  Lynn Martin (January 20, 2022)۔ "Commentary: NYSE's president on her core beliefs as a leader"۔ Fortune (بزبان انگریزی)۔ اخذ شدہ بتاریخ 08 جون 2022
جن ممالک میں متناسب نمائندگی کا نظام رائج ہے، ان میں 80 فیصد ممالک میں **پارٹی لسٹ ووٹنگ کا طریقہ کار** اختیار کیا گیا ہے۔ یہ نظام نہ صرف زیادہ تر یورپی ممالک میں بلکہ نئی جمہوریتوں بالخصوص جنوبی افریقا میں بھی رائج ہے۔ اس میں ایک سے زیادہ نشستوں والے حلقے ہوتے ہیں۔ آزاد امیدوار بھی حصہ لیتے ہیں، اگر وہ بھی ایک خاص شرح کے مطابق ووٹ حاصل کر لیتے ہیں تو وہ بھی پارلیمان میں پہنچ جاتے ہیں۔ بیلٹ پیپر میں ووٹر اپنی پسند کی جماعت کے نام ونشان پر مہر لگاتا ہے۔ اگر ایک حلقے میں دس نشستیں ہیں اور کسی جماعت نے 40 فی صد ووٹ حاصل کر لیے ہیں تو اسے چار نشستیں حاصل ہوں گی، الیکشن کمیشن اس جماعت کی فراہم کردہ فہرست کے مطابق پہلے چارناموں کی کامیابی کا نوٹیفکیشن جاری کر دے گا۔

اس میں فہرستوں کی دو اقسام ہوتی ہیں، **کلوزڈ لسٹ سسٹم** اور **اوپن لسٹ سسٹم**۔ کلوزڈ لسٹ سسٹم میں ووٹر صرف جماعت ہی کو ووٹ ڈالتاہے، بیلٹ پیپر پر کسی امیدوار کا نام درج نہیں ہوتا۔ چنانچہ جماعت کی پہلے سے الیکشن کمیشن کو فراہم کردہ فہرست میں سے ناموں کی کامیابی کا اعلان کرتا ہے۔ تاہم زیادہ تر یورپی ممالک میں کلوزڈلسٹ کی بجائے اوپن لسٹ سسٹم رائج ہے۔ اس طریقہ کار میں بیلٹ پیپر پر ہر جماعت اس حلقہ سے اپنے امیدواروں کے نام بھی درج کر دیتی ہے۔ مثلاً ایک حلقہ چھ ارکان پر مشتمل ہے تو بیلٹ پیپر پر ہرجماعت کا ایک خانہ ہوگا اور اس خانہ میں اس کے چھ امیدواروں کے نام بھی درج ہوں گے۔ ووٹر کے پاس اختیار ہوتا ہے کہ وہ ایک پارٹی کے کسی امیدوار کے حق میں نہیں تو وہ اس کی بجائے کسی دوسری پارٹی کے امیدوار کا انتخاب کرسکتا ہے۔ ان امیدواروں کو ملنے والے ووٹ ان کی جماعتوں کو مل جاتے ہیں۔ یہ نظام فن لینڈ جیسے ممالک میں رائج ہے۔

اس نظام میں جماعتوں کو نشستیں دینے کے متعدد فارمولے ہیں۔ آسان ترین فارمولا یہ ہے کہ ووٹوں کی ایک خاص شرح کے عوض ایک نشست دی جاتی ہے۔ مثلاً اگر 50 ہزار ووٹوں کا مطلب ایک نشست ہے اور کسی جماعت نے تین لاکھ 75 ہزار ووٹ حاصل کیے ہوں تو اسے پہلے مرحلے میں فوراً سات نشستیں فراہم کردی جائیں گی جبکہ باقی ماندہ 25 ہزار ووٹ اس پارٹی کے ایک دوسرے کھاتے میں درج ہوجائیں گے۔ بعد ازاں سب پارٹیوں کے باقی ماندہ ووٹوں کی بنا پر بچ جانے والی سیٹوں کا فیصلہ کیاجاتاہے، جس نے زیادہ باقی ماندہ ووٹ لیے ہوں گے، اسے سیٹ مل جائے گی۔ اگرایک سے زیادہ نشستیں باقی ماندہ ہوں تو وہ بالترتیب زیادہ باقی ماندہ ووٹ حاصل کرنے والوں کو مل جائیں گی۔

اس طریقہ انتخاب کی بدولت پارٹیوں کو پارلیمان میں ٹھیک ٹھیک نمائندگی ملتی ہے، ووٹرز کو انتخاب کے زیادہ بہترمواقع میسر ہوتے ہیں، ٹرن آؤٹ بڑھتاہے، ووٹوں کا ضیاع کم سے کم ہوتاہے۔ اسی طرح یہ نظام مصنوعی اکثریت سازی کی راہ میں بھی رکاوٹ بنتاہے اور من پسند حلقہ بندیاں بھی قائم نہیں ہونے دیتا۔ مزیدبرآں یہ چھوٹی جماعتوں، نسلی اقلیتوں اور خواتین کو بھی ٹھیک ٹھیک نمائندگی دیتا ہے۔

پارٹی لسٹ سسٹم البانیہ، الجزائر، انگولا، آسٹریا، ارجنٹائن، اروبا، بلجئیم، بوسنیا ہرزگوینا، برازیل، بلغاریہ، بورقینہ فاسو، برونڈی، کمبوڈیا، کیپ وردی، کولمبیا، کوسٹاریکا، کروشیا، کوراساؤ، قبرص، چیک ریپبلک، ڈنمارک، ڈومینیکن ریپبلک، ایکواٹوریل گنی، اسٹونیا فن لینڈ، گنی بساؤ، گیانا، ہانگ کانگ، آئس لینڈ، انڈونیشیا، عراق، اسرائیل، اٹلی، لٹویا، لائبریا، لیختنشٹائن،لکسمبرگ،مالڈووا، مونٹی نیگرو، مراکش،نیمبیا، نیپال، ہالینڈ، نیوکالیڈونیا، نکاراگوئے، پیرو، پولینڈ، روس، سان مارنیو، ساؤٹوم اینڈ پرنسیپی، سینٹ مارٹن، سلوواکیا، سلووانیا، جنوبی افریقہ، سپین، سری لنکا، سورینیم، سویڈن، سوئٹزرلینڈ، تیونس، ترکی، یوراگوئے اوروالیس اینڈ فوٹونیا میں رائج ہے۔
**موسیٰ بن وردان القرشی العامری ابو عمر المصری القاص،** عبداللہ بن سعد بن ابی سرح کا خادم، آپ تابعی اور حديث نبوی کے راویوں میں سے ایک ہیں۔

### روایت حدیث

انس بن مالک، جابر بن عبداللہ بن عمرو بن حرام، حفص بن عبید اللہ بن انس بن مالک، سعد بن ابی وقاص رضی اللہ عنہم سے روایت ہے اور کہا جاتا ہے: مرسل، سعید بن مسیب، عبدالرحمٰن بن۔ ابی بکر، کعب بن اجرہ، اور کعب الاحبار، کہا جاتا ہے: مرسل، اور ابو الدرداء، ابو سعید خدری، ابوہریرہ، اور ابو الہیثم بھی۔ اپنی سند سے روایت کرتے ہیں: ابراہیم بن محمد بن ابی عطاء، اسحاق بن عبداللہ بن ابی فروا، حسن بن ثوبان، حیوہ بن شریح، خالد بن یزید مصری، زہیر بن محمد العنبری، ان کے بیٹے سعید بن موسیٰ بن۔ وردان، سمط بن عبداللہ، اور ضمام بن اسماعیل، عبداللہ بن عبیدہ ربذی، اور عبداللہ بن لہیہ،
ابو شریح عبدالرحمن بن شریح الاسکندرانی، عبدالرحمن بن ابی ہلال مصری، عمارہ بن غازیہ انصاری المدنی، عیاش بن عباس قتبانی، عیاش بن عقبہ حضرمی، لیث بن سعد اور محمد بن ابی حمید المدنی۔

### جراح اور تعدیل

احمد بن حنبل سے پوچھا گیا: "میں خیر کے سوا کچھ نہیں جانتا" تو یحییٰ بن معین نے کہا: "وہ صالح تھا۔"لیس بالقوی "وہ قوی نہیں ہے۔" ابوبکر بن ابی خیثمہ نے یحییٰ بن معین کی سند پر کہا: "موسی بن وردان، ایک قصہ گو مصری تھا، حدیث میں ضعیف تھا۔" عجلی نے کہا: "مصری، تابعی ، ثقہ" ہے اور ابو حاتم رازی نے کہا: "اس میں کوئی حرج نہیں ہے۔" ایک اور جگہ فرمایا: "وہ قوی نہیں ہے، وہ اپنی حدیث لکھتا ہے۔" ابوداؤد نے کہا: ثقہ ہے اس کی اصل مدنی ہے، یعقوب بن سفیان نے کہا: وہ نیک تھے، اس میں کوئی حرج نہیں ہے۔ بزار نے کہا: ابوہریرہ رضی اللہ عنہ سے صحیح حدیث مروی ہے، اور ابو سعید نے"لا باس بہ"اس میں کوئی حرج نہیں ہے، لیکن جہاں تک محمد بن ابی حمید کا تعلق ہے تو انہوں نے ان سے قابل اعتراض احادیث روایت کی ہیں۔
ابن حجر عسقلانی نے کہا: "صدوق" ہے ابن حبان نے المجروحین میں اس کا تذکرہ کیا ہے، بخاری نے اسے الادب المفرد میں، امام نسائی نے الیوم اللیلہ میں روایت کیا ہے، اور باقی سب حدثین نے سوائے مسلم بن حجاج کے۔

### وفات

آپ نے 117ھ میں وفات پائی ۔

### حوالہ جات

1. ↑  جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 29، ص. 164
2. ↑   جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 29، ص. 164
**نالفین** (paraffin)، علم کیمیاء میں alkane hydrocarbons کے لیے اختیار کیا جانے والا ایک عمومی نام ہے جس کا کیمیائی صیغہ  C*n*H2*n*+2  ہوتا ہے۔ مومِ نالفین (paraffin wax) ایسے نالفین ہوتے ہیں کہ جن میں n کا عدد 20 تا 40 کاربن جواہر تک ہو سکتا ہے جبکہ سب سے سادہ نالفین کا سالمہ میتھین کا ہوتا ہے جس میں کاربن کا صرف ایک جوہر ( CH4 ) پایا جاتا ہے اور عام درجۂ حرارت پر یہ بطور گیس ملتا ہے۔

وجہ تسمیہ
---------

اس کیمیائی مرکب کا نام دیگر کیمیائی مرکبات کی نسبت عام روزمرہ گفتگو میں استعمال میں دیکھا جاتا ہے اور اردو میں اسے عام طور پر یا تو پیرافین ہی کہا جاتا ہے جبکہ بعض لغات میں اسے بے مومی آمیزہ اور بعض میں اسے موم معدنی بھی لکھا جاتا ہے۔ انگریزی میں یہ نام 1838ء میں جرمنی کیمیا دان Karl von Reichenbach نے ڈھالا تھا، جس میں para اصل میں parum سے اخذ کیا گیا ٹکڑا ہے جس کے معنی کم یا نا ہونے کے ہوتے ہیں جبکہ ffin کا ٹکڑا affinis سے لیا گیا جس کے معنی الفت کے ہوتے ہیں؛ Karl نے اس زمانے میں ایسا نام اس لیے اختیار کیا تھا کہ اس مرکب paraffin کی دیگر کیمیائی مرکبات سے قرابت داری (الفت) نظر نہیں آتی تھی۔ اردو میں اس کو نالفین کہنے کی وجہ یہ ہے کہ نا بمعنی para یا نہیں کے اور الفت affin کے لیے الف لیا گیا ہے الف اصل میں اردو لفظ الفت کی عربی بنیاد ہے جبکہ آخری لاحقہ ین اصل میں ine کی علامت ہے جو علم کیمیا میں بکثرت کیمیائی مرکب کی علامت کے طور پر استعمال ہوتا ہے۔ یعنی مختصر طور پر یوں کہہ سکتے ہیں کہ اردو لفظ نالفین = نا + الف + ین کے ٹکڑوں سے مل کر بنا ہے۔ گو کہ اگر مذکورہ بالا تین الفاظ کو باہم ملا کر لکھا جائے تو یہ ناالفین بنتا ہے، لیکن نا کے بعد والا الف حذف کرنے سے ایک تو یہ کہ اردو ادائگی میں روانی آجاتی ہے اور دوسرے یہ کہ الف کا لفظ جب بھی کسی لفظ کے آخر یا درمیان میں آتا ہے تو یہ اصل میں دو الف کے برابر آواز دیتا ہے یعنی بالفاظ دیگر یہ اصل میں الف مد ( آ ) ہی ہوتا ہے جس کا مد نہیں لکھا جاتا جبکہ الفت یا الف میں جو الف آ رہا ہے وہ الف مد نہیں اور نا ہی اس الف کی اپنی کوئی آواز ہے، یہ ابتدائی الف، اعراب کے لیے ایک حامل کی حیثیت سے آتا ہے اور اسے درج نا کرنے سے نالفین کی شکل ناالفین کی نسبت زیادہ مستحکم محسوس ہوتی ہے۔

حوالہ جات
---------

1. ↑  ایک اردو لغت میں بے مومی آمیزہ کا اندراج۔
2. ↑  ایک اردو لغت میں موم معدنی کا اندراج۔
3. ↑  ایک عربی لغت میں اردو لفظ الفت کی بنیاد، الف کا اندراج۔
**تکمیلی فلزی اکسید نیم موصل** (Complementary Metal Oxide Semiconductor)، دراصل متحد دورانیوں (Integrated circuits) کی جماعت کا ایک اہم رکن ہے۔ اس کے ليے انگریزی اوائل کلمات، CMOS اور اردو تــفانــم اختیار کی جاتی ہے۔ تفانم یا CMOS کے تراشوں (چپس) میں خورد عملکار (مائکروپروسیسر)، خورد نظمگر (مائکروکنٹرولر)، ساکن اتفاقی حصولی حافظہ (static Random Access Memory) اور منطق رقمی دورانیۓ (دیجیٹل لاجک سرکٹس) شامل ہیں۔

### انگریزی اردو متبادلات

* تکمیلی = Complementary
* فلزی = Metal
* اکسید = Oxide
* فلزی اکسید = Metal-oxide (یعنی ایسی فلز یا دھات جس کی تکسید (Oxidation) ہو چکی ہو
* نیم موصل = Semiconductor

### تلفظ و وجہ تسمیہ

انگریزی اردو دونوں میں ہی نام خاصہ طویل ہے لیکن اگر یہ بنیادی بات ذہن نشین کرلی جائے کہ تمام کا تمام نام صرف ایک واحد شے نیم موصل یا semiconductor) کے بارے میں ہے اور اس کی خصوصیت بیان کرتا ہے تو بات آسان ہو جائے گی۔

* takmeeli, filzi akseed neem musal
* یعنی کل نام، دراصل تین ذیلی ناموں کا مرکب ہے۔ 1- تکمیلی 2- فلزی اکسید 3- نیم موصل
* سب سے پہلے تو تکمیلی کا مفہوم یہ ہے کہ
	+ ایک ایسا فلزی اکسید نیم موصل، جو تکمیلی خصوصیت کا حامل ہے
* پھر فلزی اکسید (یا دھاتی اکسید) کا مفہوم یوں ہے کہ
	+ ایک ایسا نیم موصل جو فلزی اکسید سے بنا ہے
* لہذا اب پورے نام کو یوں سمجھا جا سکتا ہے کہ
	+ CMOS ایک ایسا نیم موصل ہے کہ جو فلزی اکسید سے بنا ہے اور اپنے اجزاء کی خصوصیات میں تکمیلی ہے۔

|  |  |
| --- | --- |
|  | ویکی ذخائر پر **تکمیلی فلزی اکسید نیم موصل (تفانم)** سے متعلق سمعی و بصری مواد ملاحظہ کریں۔ |
### شردھا آریا

شردھا آریا ایک ہندوستانی اداکارہ ہیں جو 17 اگست 1987ء کو پیدا ہوئیں۔ وہ ڈریم گرل ، تمہاری پاکھی ، میں لکشمی تیرے آنگن کی ڈراما سیریل میں کام کر چکی ہیں ۔ انھوں نے نیشبد اور پاٹھ شالا نامی فلموں میں بھی کام کیا ہے، چند بڑے برانڈز کی اشتہاری مہم میں بھی حصہ لیا ہے جن میں ٹی وی ایس سکوٹی ، پیئرز ، جانسن اینڈ جانسن شامل ہیں۔ 2017ء سے وہ زی ٹی وی کے ٹی وی ڈرامے کنڈلی بھاگیا میں ڈاکٹر پریتا اروڑا کا کردار ادا کر رہی ہیں۔

### ابتدائی زندگی

شردھا آریا 17 اگست 1987ء کو نئی دلی ، پندوستانی میں پیدا ہوئیں۔انھوں نے ممبئی یونیورسٹی سے اقتصادیات میں ڈگری حاصل کر رکھی ہے۔ 2005ء میں وہ مستقل طور پر ممبئی آ گئی تاکہ شوبز کی دنیا میں اپنا کیریئر بنا سکیں ۔

### پروفیشنل زندگی

آریا نے اپنے کیریئر کا آغاز زی ٹی وی ٹیلنٹ ہنٹ شو "انڈیاز بیسٹ سنے سٹارز کی کھوج" سے کیا ، وہ شو کی پہلی رنر اپ قرار پائیں۔ انھوں نے اداکاری کا آغاز تامل فلم "کلوانن کڈھالی" سے کیا جس میں ان کے مقابل اداکار ہدایت کار ایس جے سوریا تھے۔ اس کے بعد انھوں بالی ووڈ میں اپنی پہلی فلم رام گوپال کے ساتھ کی جس کا نام نیشبد ہے۔ وہ مشہور بالی ووڈ اداکر شاہد کپور کی فلم پاٹھ شالا میں بھی جلوہ گر ہوئیں۔ تامل اور ہندی فلموں کے ساتھ ساتھ وہ تیلگو اور کناڈا اور ملیالم فلمیں بھی کر چکیں ہیں۔ تیلگو فلموں میں گوڈاوا ، کوٹھی مکا، رومیو شامل ہیں۔

### شہرت کا آغاز

2011ء میں آریا نے ٹی وی سوپ سیریل "میں لکشمی تیرے آنگن کی" سے اپنے ٹی وی کیریئر کا آغاز کیا۔ لائف اوکے تمہاری پاکھی میں انھوں نے پاکھی کا رول کیا اور یہی عمدہ اداکاری ان کی پہچان بن گئی۔ اس کے بعد ان کی شہرت میں مزید اضافہ عائشہ کے رول سے ہوا جو انھوں نے "ڈریم گرل - اک لڑکی دیوانی سی" میں ادا کیا۔
ڈریم گرل اور پاکھی کی پرفارمنس پر انھیں متعدد ایوارڈز سے بھی نوازا گیا جس میں منفی کردار میں بہترین اداکارہ کا انڈین ٹیلی ایوار ڈریم گرل کے لیے، زی گولڈ ایوارڈز میں بہترین جوڑی ایوارڈ، لائف اوکے کی طرف سے ہیرو آف دا منتھ ایوارڈ اور وومن ایچیور ایوارڈ 2016ء شامل ہیں  ۔ 2016ء میں آریا نے ایکتا کپور اور شوبھا کپور کے بنائے ہوئے کامیڈی شو "مذاق مذاق میں" کی میزبانی کے فرائض سر انجام دیے۔

حوالہ جات
---------

1. ↑  "'Dream Girl' actress Shraddha Arya's Osho Ashram experience in Pune"۔ Osho News۔ 2015-08-29۔ اخذ شدہ بتاریخ 03 مئی 2016
2. ↑  "Shraddha Arya - Biography, Early Life, Personal Life, Career, Awards, and Net Worth"۔ Highlights India (بزبان انگریزی)۔ 2017-08-18۔ اخذ شدہ بتاریخ 19 اگست 2018
3. ↑  "India's Best Cinestars Ki Khoj: Will It Work This Time?"۔ Business Insider۔ اخذ شدہ بتاریخ 03 مئی 2016
4. ↑  "Women Achievers Awards 2016: Digangana Suryavanshi & Shraddha Arya Bag Awards!"۔ www.filmibeat.com۔ 2016-03-07۔ اخذ شدہ بتاریخ 03 مئی 2016
| *جوف الجنبہ* |
| --- |
|  |
| انسانی صدر کا ایک عرضی تراشہ جس میں پھیپھڑے اور اس سے متعلقہ جوف الجنبہ کو ظاہر کیا گیا ہے۔ اسی شکل کا سادہ اظہار نیچے موجود تصویری خاکے میں دیکھا جا سکتا ہے۔ |
|  |
| بالائی شکل (گریس اناٹومی) کا سادہ اظہار؛ جس میں سرخ رنگت سے جنبات کو دکھایا گیا ہے اور نیلے رنگ سے پسلیوں کا پنجر ظاہر کیا گیا ہے۔ بیرونی جنبہ ، جو پسلیوں کی جانب ہے اسے جداری جنبہ اور اندرونی جنبہ جو پھیپھڑوں پر لگی ہے اسے حشوی جنبہ کہا جاتا ہے۔ دونوں جنبات آپس میں کناروں پر ملی ہوئی ہوتی ہیں اور اس طرح ان کے درمیان ایک جوف بن جاتی ہے جس میں جنبی سیال بھرا رہتا ہے، اسی جوف کو جوف الجنبہ کہا جاتا ہے۔ |
|
| لاطینی | *cavitas pleuralis* |
| گریس | *subject #238 1088* |
|
|
|
|
|
| جنینیات | intraembryonic coelom |
| عنوانات | *Pleural+Cavity* |
| ڈارلینڈ | *c\_16/12220581* |

علم تشریح میں **جوف الجنبہ** (pleural cavity) سے مراد اس جوف الجسم کی ہوتی ہے کہ جو پھیپھڑوں کے گرد ایک غلاف کی صورت لپٹی ہوئی ہوتی ہے۔ یہ جوف (cavity) یعنی جوف الجنبہ، اصل میں دو جھلیوں کے درمیان پائی جاتی ہے جو آپس میں کناروں پر ایک دوسرے سے جڑی ہوئی یا متصل ہوتی ہیں ان جھلیوں کو جنبات (pleurae) کہا جاتا ہے۔ یہ جھلیاں یعنی جنبات، اصل میں مصلی جھلیاں (serous membrane) ہوتی ہیں جن سے افراز کیا جانے والا مصلی (serous) سیال ان دونوں جھلیوں کے مابین پتلی اور تنگ، جوف الجنبہ میں بھرا رہتا ہے اور اس مصلی سیال کو جنبی سیال (pleural fluid) کہا جاتا ہے۔ جوف الجنبہ کو بنانے والی وہ جھلی جو اندر کی جانب ہوتی ہے اور پھیپھڑوں سے چپٹی رہتی ہے اسے حشوی جنبہ (visceral pleura) کہتے ہیں اور جو جھلی بیرونی جانب یعنی پسلیوں پر چپٹی ہوتی ہے اسے جداری جنبہ (parietal pleura) کہتے ہیں۔

نگار خانہ
---------

* 
* 
*
ماہر تعمیرات

بھائی رام سنگھ سوہل یکم اگست 1858ء کو بٹالہ کے نزدیک پیدا ہوئے، اپنے دور کے مایہ ناز ماہر تعمیرات تھے،
ان کے اہم کاموں میں سے دربار روم ، اوسبورنے ہاؤس، ائسل آف وائٹ انگلینڈ، لاہور میوزیم اور گورنر ہاؤس شملہ وغیرہ ہیں،

انھوں نے چیف کالج (ایچیسن کالج)، لاہور میوزیم، میو سکول آف آرٹس (نیشنل کالج آف آرٹس)، پنجاب یونیورسٹی سینیٹ ہاؤس اور چیئرمین کراس میں ڈی وی کالج اور کینیپی سمیت دیگر عمارات کے اسکور تیار کیے ہیں۔

1913 میں ریٹائرڈ ہوئے.

رام سنگھ کی عمارتیں، Aitchison کالج، میو سکول آف آرٹس، لاہور میوزیم، پنجاب یونیورسٹی ہال، بورڈنگ کے گھر گورنمنٹ کالج، البرٹ وکٹر ہسپتال اور میڈیکل کالج کے کمپلیکس میں دیگر عمارتیں تعمیر کی

بھائی رام سنگھ وہ پہلا ہندوستانی شخص تھا۔ جو ترکھان سے میو اسکول آف آرٹ (میو اسکول آف انڈسٹریل آرٹس) کا پہلے وائس پرنسپل اور پھر پرنسپل بنا اور یہیں سے تعلیم بھی حاصل کی اور اس ادارے کی عمارت اس کے پہلے پرنسپل John Lock Wood Kipling کے ساتھ ملکر ڈیزائن کی اور بنائی۔ یہ خوبصورت عمارت آج بھی موجود ہے اور اب اس کو این سی اے کہا جاتا ہے۔ جہاں لکڑی کا کام اور تعمیراتی حسن اپنے عروج پر ہے۔
اس شخص نے لاہور کے تعمیراتی حسن کو ایک نئی جِلا بخشی۔

کوئین میری کالج و اسکول کی تاریخی عمارت جو 1910ء میں بھائی رام سنگھ نے بنائی

1916ء کو بعمر 58 برس وفات پائی،
درہ خیبر میں موجود باب خیبر

دیکھیے: خیبر (ضد ابہام)

پاکستان کی شمال مغربی سرحد پر پشاور سے چند میل دور، 33 میل طویل ایک درہ۔ اونچے اونچے خشک اور دشوار گزار پہاڑوں میں گھرا ہوا ہے۔ چوڑائی ایک جگہ صرف دس فٹ ہے۔ پاکستان اور افغانستان کے درمیان آمدورفت کا سب سے بڑا ذریعہ ہے۔ تاریخ میں اس کو بڑی اہمیت حاصل ہے برصغیر میں شمال مغرب کی طرف سے جتنے فاتح آئے۔ اسی راستے سے آئے۔ انگریزوں نے 1879ء میں اس پر قبضہ کیا۔ درہ خیبر جمرود سے شروع ہوتا ہے اور تورخم تک چلا گیا ہے۔ جو پاک افغان سرحد کی آخری چوکی ہے۔باب خیبر اور قلعہ جمرود پاس ہی واقع ہیں۔

مشہور زمانہ ڈیورنڈ لائن درہ خیبر کے بلند پہاڑوں سے گزرتی ہوئی اپنا طویل فاصلہ طے کرتی ہے یہ مشہور درہ جو تاریخی اہمیت کا حامل ہے، سلسلہ کوہ سلیمان میں پشاور سے ساڑھے 17 کلو میٹر(تقریبا 11 میل) کے فاصلے پر قلعہ جمرود سے شروع ہوتا ہے اور تورخم (پاک افغان سرحد)56 کلو میٹر (35 میل) تک پھیلا ہوا ہے برصغیر اور جنوبی ایشیاء کے وسیع میدانوں تک رسائی کے لیے چاہے وہ نقل مکانی کی خاطر ہو یا حملے کی، اس درے نے ہمیشہ تاریخ میں اہم مقام کا کردار ادا کیا ہے۔ یہ درہ قوموں، تہذیبوں، فاتحوں اور نئے نئے مذاہب کی بقاء اور فنا عروج اور زوال کی ایک مکمل تاریخ سمجھا جاتا ہے۔

اصل میں یہ رہ درہ جمرود کے کچھ آگے شادی گھیاڑ کے مقام سے شروع ہو کر پاک افغان سرحد پر واقع مقام طورخم تک پہنچتا ہے جو تقریباََ 33 میل لمبا ہے۔ جمرود کے مقام پر درہ خیبر کی تاریخی اہمیت کو اجاگر کرنے کے لیے شاہراہ پر ایک خوبصورت محرابی دروازہ بنایا گیا ہے جسے ’’باب خیبر‘‘ کہتے ہیں جو مقامی ثقافت کی ایک علامت بھی ہے۔ باب خیبر کا دروازہ جون1963ء میں بنا۔ باب خیبر پر مختلف تختیاں بھی نصب ہیں جن پر اس درہ سے گزرنے والے حکمرانوں اور حملہ آوروں کے نام درج ہیں۔باب خیبر کے پاس ایک جرگہ ہال بھی موجود ہے جہاں قبائلی نمائندوں کے اجلاس منعقد ہوا کرتے ہیں، جمرود میں ایک اونچے مقام پر مٹیالے رنگ کا قلعہ بھی ہے جس کی شکل و صورت ایک بحری جہاز کے ساتھ ملتی جلتی نظر آ رہی ہوتی ہے اس کو سکھ جرنیل ہری سنگھ نلوہ نے 1836ء میں درہ خیبر کی حفاظت کے لیے تعمیر کروایا تھا۔

بانی پاکستان قائد اعظم محمد علی جناح نے تین بار درہ خیبر کا دورہ کیا۔ پاکستان کے قیام کے بعد 1948ء میں قائد اعظم درہ خیبر آئے تو انھوں نے قبائلی عوام پر پورے اعتماد کا اظہار کرتے ہوئے قبائلی علاقوں سے فوجیں واپس بلالیں اور مقامی لوگوں کی تعریف کی۔ درہ خیبر پاکستان اور وسطی ایشیا کے درمیان تجارت اور آمد و رفت کا راستہ ہے۔

سلاطین کی گزرگاہ
----------------

یہاں نصب کتبے کے مطابق جن حملہ آوروں کا درہ خیبر سے گذر ہوا ان کی تفصیل اس پر درج ہے سلطانی خاندان سلطان محمود غزنوی کے علاوہ آریا 1600 قبل مسیح ،یونانی حکمران 326قبل مسیح ،موریہ خاندان 190.223قبل مسیح ،چنگیز خان اور اس کے جانشین 1220تا 1369بعد از مسیح ،تیموریہ خاندان 1380تا 1501،مغلیہ خاندان 1526تا 1729، بابر خاندان 1507عیسوی میں اس درے سے گذرا ،درانی خاندان 1747تا 1818،سکھ راج 1825تا 1840،برطانوی راج 1826تا 1947،اسلامی جمہوریہ پاکستان 1947سے تاحال درج ہے

نگارخانہ
--------

* جمرود روڈ پر خیبر گیٹجمرود روڈ پر خیبر گیٹ
* درۂ خیبردرۂ خیبر
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

|  |  |
| --- | --- |
|  | ویکی ذخائر پر **درۂ خیبر** سے متعلق سمعی و بصری مواد ملاحظہ کریں۔ |
کول اسکلپٹنگ
------------

کول اسکلپٹنگ ایف۔ ڈی۔ اے سے منظور شدہ ایک آلے کا استعمال کرتے ہوئے چربی کو ٹھنڈ ا کر کے ختم کرنے کا نام ہے۔ اس عمل کو مسلسل ایک سے تین گھنٹے تک کرنا ہوتا ہے۔ انسانوں اور جانوروں پر کیے گئے تجربوں نے یہ ثابت کیا ہے کہ کول اسکلپٹنگ سے متاثرہ جگہ سے تین مہینوں کے اندر اندر 20 سے 80% چربی کا خاتمہ ہو جاتا ہے۔ ایک ہی اعضاء پر اس عمل کو ایک سے زیادہ دفتہ دہرایا بھی جا سکتا ہے لیکن پہلی دفعہ جو اثر پڑتا ہے وہ دوسری دفعہ نہیں نظر آتا۔ اس عمل کو لیپو سکشن suction کا نعم البدل بھی کہا جا سکتا ہے۔

طریقہ کار
---------

یہ آلہ ایک مسلسل رفتار سے جلد کی گرمی کو ختم کرتا ہے۔ موجودہ معلومات کے مطابق چربی کو جما دینے والے درجہ حرارت سے کم کرنے سے چربی کے ضائع ہونے کا عمل علاج کے تین دنوں کے بعد شروع ہوتا ہے اور گذشتہ تجربات کے مطابق 90 دنوں تک اس کا اثر ہوتا رہتا ہے۔

چربی کم ہونے کی مقدار
---------------------

اس عمل کولے کر کیے گئے تجربات نے یہ واضح کیا ہے کہ دو مہینوں میں 4 ملی میٹر تک چربی گھٹائی جا سکتی ہے۔ اُسی جگہ پر دوبارہ وہ عمل دوہرانے سے ایک سے دو ملی میٹر کا مزید فرق پڑتا ہے۔ مختلف لوگوں پر کیے گئے تجربات کے نتائج خاصے مختلف رہے ہیں۔ اس عمل کو کروانے والے 30 فیصد لوگ اس سے ناخوش ہیں جبکہ 70 فیصد لوگ اس سے حاصل کردہ نتائج دیکھ کر بہت خوش ہوئے۔

نقصانات
-------

اس عمل کے نقصانات کے بارے جتنی بھی معلومات ہیں وہ محدود مقدار کے تجربات پر مبنی ہے۔ جلد کا لال ہو جانا، خراش پڑ جانا اور سُن ہو جانا عام طور پر زیادہ ہونے والے نقصانات ہیں۔ لیکن اُن میں سے کوئی بھی زیادہ خطرناک نہیں۔ جلد پر سے احساس ختم ہونے کا مسئلہ ایک مہینے کے اندر، اندر ٹھیک ہو جاتا ہے۔ بہت کم لوگوں پر تجربے کیے جانے کی وجہ سے اس کے بارے میں معلومات قابلِ بھروسا نہیں۔

ایف۔ ڈی۔ اے کی منظوری
---------------------

ستمبر 2010 میں امریکی ادارہ برائے خوراک و ادویات نے اس عمل کی منظوری دے دی۔ کیلیفورنیا کے ایک ادارے زیلٹیک ایستھیٹک، جس نے" کرایولی پولیس" کا آلہ ایجاد کیا، اس ادارے کو اسکوٹ وولف نے بنایا تھا۔

حوالہ جات
---------

1. ↑  "Coolsculpting "
2. ↑  Avram, MM; Harry, RS (2009). "Cryolipolysis for subcutaneous fat layer reduction". Lasers in Surgery and Medicine 41 (10): 703–8.
**سکاٹ اینڈریو ایڈورڈز** (پیدائش: 23 اگست 1996ء) ایک آسٹریلین-ڈچ کرکٹ کھلاڑی ہے جو نیدرلینڈز کی نمائندگی کرتا ہے۔ اس نے 29 نومبر 2017ء کو 2015-17ء کے آئی سی سی انٹرکانٹینینٹل کپ میں نیدرلینڈز کے لیے نمیبیا کے خلاف اپنا اول درجہ ڈیبیو کیا۔

### ابتدائی اور گھریلو کیریئر

ایڈورڈز ٹونگا میں پیدا ہوئے لیکن وہ آسٹریلیا میں پلے بڑھے۔ اس نے اپنی ڈچ دادی کے ذریعے نیدرلینڈز کے لیے کوالیفائی کیا اور اس کے پاس آسٹریلیا اور ہالینڈ کی دوہری شہریت ہے۔ آسٹریلیا میں وہ وکٹورین پریمیئر کرکٹ میں موناش ٹائیگرز کے لیے کلب کرکٹ کھیل چکے ہیں اور اس سے قبل بلیک برن ساؤتھ کرکٹ کلب اور ہائیٹن کرکٹ کلب کے لیے۔ ڈچ کلب کرکٹ میں وہ ایکسلیر 20 کے لیے کھیلتا ہے۔ پیشہ ورانہ طور پر کرکٹ کھیلنا شروع کرنے سے پہلے وہ الیکٹریکل اپرنٹس تھے۔ انھوں نے کہا کہ "یہ بہت ہی حقیقت پسندانہ تھا، ایک اپرنٹس کے طور پر زندگی گزار رہا تھا اور پھر اچانک آپ کرس گیل اور ایون لیوس کے خلاف بین الاقوامی کرکٹ کھیل رہے ہیں - یہ کافی پرجوش تھا"۔ جولائی 2019ء میں، انھیں یورو ٹی20 سلیم کرکٹ ٹورنامنٹ کے افتتاحی ایڈیشن میں روٹرڈم رہنوز کے لیے کھیلنے کے لیے منتخب کیا گیا۔ تاہم اگلے مہینے ٹورنامنٹ منسوخ کر دیا گیا۔

### بین الاقوامی کیریئر

جون 2018ء میں، اسے 2018ء نیدرلینڈس سہ ملکی سیریز کے لیے نیدرلینڈز کے دستے میں شامل کیا گیا۔ اس نے 12 جون 2018ء کو آئرلینڈ کے خلاف ہالینڈ کے لیے اپنا ٹی20 بین الاقوامی ڈیبیو کیا۔ جولائی 2018ء میں، انھیں نیپال کے خلاف سیریز کے لیے نیدرلینڈز کے ایک روزہ بین الاقوامی دستے میں شامل کیا گیا۔ اس نے نیدرلینڈز کے لیے 1 اگست 2018ء کو نیدرلینڈز کے لیے اپنا ون ڈے ڈیبیو کیا۔ ستمبر 2019ء میں، انھیں متحدہ عرب امارات میں 2019ء کے آئی سی سی ٹی20 ورلڈ کپ کوالیفائر ٹورنامنٹ کے لیے ڈچ اسکواڈ میں شامل کیا گیا۔ ٹورنامنٹ سے پہلے، انٹرنیشنل کرکٹ کونسل نے انھیں ڈچ اسکواڈ میں دیکھنے کے لیے کھلاڑی کے طور پر نامزد کیا۔ اپریل 2020ء میں، وہ سترہ ڈچ نژاد کرکٹرز میں سے ایک تھے جنہیں ٹیم کے سینئر اسکواڈ میں شامل کیا گیا تھا۔ اگلے مہینے، ایڈورڈز کو آئرلینڈ وولوز کے خلاف میچوں سے قبل نیدرلینڈ اے ٹیم کا کپتان نامزد کیا گیا۔ ستمبر 2021ء میں، ایڈورڈز کو 2021ء کے آئی سی سی مینز ٹی20 ورلڈ کپ کے لیے ڈچ اسکواڈ میں شامل کیا گیا۔

### ذاتی زندگی

2022ء میں، ایڈورڈز ڈیکن یونیورسٹی میں بیچلر آف بزنس (اسپورٹس مینجمنٹ) کی تعلیم حاصل کر رہے تھے۔

حوالہ جات
---------



| * د
* ب
* ت
نیدرلینڈز دستہ – کرکٹ عالمی کپ 2023ء |
| --- |
| 
* 4 میکس اوڈاؤڈ
* 5 باس ڈی لیڈے
* 7 وکرم جیت سنگھ
* 15 ریان کلین
* 17 لوگن وین بیک
* 18 شاریزاحمد
* 25 تیجا ندامانورو
* 34 ویزلی بیریسی
* 35 سکاٹ ایڈورڈز (ک، و ک)
* 47 پال وین میکرین
* 48 کولن ایکرمین
* 52 روئیلوف وین ڈیرمروے
* 66 ثاقب ذوالفقار
* 72 سائبرینڈ اینجل بریکٹ
* 88 آرین دت

* کوچ: ریان ٹین ڈوسچیٹ

 | نیدرلینڈز کا پرچم |
| نوح کروز اور کائل کلین بطور سفری ریزرو ٹیم کے لیے |


| * د
* ب
* ت
نیدرلینڈز ایک روزہ بین الاقوامی کرکٹ کپتان |
| --- |
| 
* 1996: لوبرز
* 1996–2003: لیفی برے
* 2003–07: وان ٹروسٹ
* 2007–09: سمٹس
* 2010–14: بورن
* 2018–22: سکاٹ
* 2022– : ایڈورڈز

 |

| * د
* ب
* ت
نیدرلینڈز ٹوئنٹی/20 کرکٹ کپتان |
| --- |
| 
* 2008–09: سمٹس
* 2010–17:  بورین
* 2013: سوارٹ
* 2018–22: سکاٹ
* 2022– : ایڈورڈز

 |
**AUKUS** /ˈɔːkəs/ *AW-kəs* )، جسے اوکس **Aukus** بھی کہا جاتا ہے، آسٹریلیا، برطانیہ اور ریاستہائے متحدہ کے درمیان سہ فریقی سیکورٹی شراکت داری کا مخفف ہے، جس کا اعلان 15 ستمبر 2021 کو ہند-بحرالکاہل کے علاقے کے لیے کیا گیا تھا۔. شراکت داری کے تحت، امریکا اور برطانیہ جوہری طاقت سے چلنے والی آبدوزوں کے حصول میں آسٹریلیا کی مدد کریں گے۔ شراکت داری میں جدید سائبر میکانزم، مصنوعی ذہانت اور خود مختاری، کوانٹم ٹیکنالوجیز، زیر سمندر صلاحیتوں، ہائپرسونک اور انسداد ہائپرسونک،الیکٹرانک جنگ، اختراعات اور معلومات کے تبادلے پر تعاون بھی شامل ہے۔  شراکت داری فوجی صلاحیت پر توجہ مرکوز کرے گی، جو اسے فائیو آئیز انٹیلی جنس شیئرنگ اتحاد سے ممتاز کرتی ہے جس میں نیوزی لینڈ اور کینیڈا بھی شامل ہیں۔

بین الاقوامی مرکز برائے دفاع اور سلامتی نے شراکت کو "انڈو پیسیفک کی ترجیح کے بارے میں ایک طاقتور بیان" قرار دیا اور ایک بیان کے طور پر کہا کہ "بڑے ادارہ جاتی گروپس مشترکہ مقصد اور رفتار کے ساتھ کام نہیں کر رہے ہیں جو موجودہ اسٹریٹجک اور تکنیکی ماحول میں ضروری ہے۔" آسٹریلیا میں امریکی سفیر کیرولین کینیڈی نے اس شراکت داری کو ممالک کے درمیان ایک "عظیم اور گہری شراکت داری" قرار دیا اور کہا کہ یہ ہند-بحرالکاہل میں "بہت سی ڈیٹرنس" فراہم کرے گا۔ عوامی جمہوریہ چین (PRC) کی حکومت نے شراکت کے خلاف آواز اٹھائی ہے اور تین مغربی ممالک پر "سرد جنگ کی ذہنیت" رکھنے کا الزام لگایا ہے، کیونکہ اس شراکت داری کو بڑے پیمانے پر چین کی ایک تیزی سے ابھرتی ہوئی سپر پاور کی حیثیت کے جواب کے کم از کم حصہ کے طور پر دیکھا جارہا ہے۔

پارٹنرشپ کی ابتدا نے فرانسیسی-آسٹریلیائی آبدوز کے معاہدے کے خاتمے سے ہوئی۔ 17 ستمبر 2021ء کو، فرانس نے آسٹریلیا اور امریکا سے اپنے سفیروں کو واپس بلا لیا۔ آسٹریلیا کی جانب سے 56 بلین یورو ( بلین آسٹریلین ڈالر) مالیت کے معاہدے کی بغیر اطلاع کے منسوخی کے بعد فرانسیسی وزیر خارجہ ژاں-یویس لی ڈریان نے اس شراکت داری کو "پیٹھ میں چھرا گھونپنے والا" قرار دیا۔   اور اسے فرانس اور آسٹریلیا کے درمیان گہری اسٹریٹجک شراکت داری کو فروغ دینے کی حالیہ کوششوں کو ختم کرنے کے مترادف قرار دیا۔ سن 2022ء کے آسٹریلیا کے وفاقی انتخابات کے بعد سکاٹ موریسن کی حکومت کے خاتمے کے بعد، وزیر اعظم انتھونی البانی کی قیادت میں لیبر کی نئی حکومت نے فرانسیسی دفاعی ٹھیکیدار نیول گروپ کے ساتھ 555 ملین یورو ( 584 ملین امریکی ڈالر) کے تصفیے پر اتفاق کیا۔ اس کے جواب میں فرانسیسی وزیر دفاع لیکورنو نے کہا کہ فرانس کا مقصد آسٹریلیا کے ساتھ اپنے تعلقات کو از سر نو استوار کرنا ہے۔ اس کے علاوہ، البانیز نے دونوں ممالک کے درمیان دوطرفہ تعلقات کو بحال کرنے کے لیے فرانس کا سفر کرنے کے منصوبے کا اعلان کیا۔

حوالہ جات
---------

1. ↑
2. ↑  Jorge Engels، Jake Kwon، Jeevan Ravindran (11 June 2023)۔ "France commits to rebuilding relationship with Australia after failed submarine deal"۔ CNN۔ 11 جون 2022 میں اصل سے آرکائیو شدہ۔ اخذ شدہ بتاریخ 11 جون 2022
**ڈاکٹر نجمہ افضل خان** ( اردو: نجمہ افضل خان
 ; پیدائش 1 اکتوبر 1952ء) ایک پاکستانی سیاست دان، ڈاکٹر اور مخیر شخصیت ہیں جو مئی 2013ء سے مئی 2018ء تک پنجاب کی صوبائی اسمبلی کی رکن رہی ہیں۔ انھوں نے غریب نوجوانوں کی مدد کے لیے مختلف فلاحی تنظیمیں بھی قائم کی ہوئی ہیں۔

ابتدائی زندگی اور تعلیم
-----------------------

نجمہ افضل خان ن یکم اکتوبر 1952 ءکو فیصل آباد میں پیدا ہوئیں۔ 

انھوں نے 1976ء میں لیاقت یونیورسٹی آف میڈیکل اینڈ ہیلتھ سائنسز سے بیچلر آف میڈیسن اور بیچلر آف سرجری کی ڈگری حاصل کی۔  1985–86 میں پوسٹ گریجوایٹ میڈیکل انسٹی ٹیوٹ، لاہور سے (چائلدہیلتھ)میں ایک سالہ ڈپلومہ حاصل کیا اور 1996ء کے دوران میں نیپا لاہور سے ہسپتال مینجمنٹ کورس کیا۔

طب اور کاروبار
--------------

نجمہ افضل نے اپنے شوہر رانا افضل خان کے ساتھ صحت، توانائی، مینوفیکچرنگ اور رئیل اسٹیٹ کمپنی ساحل گروپ قائم کرنے میں مدد کی۔ انھوں نے فیصل آباد میں ساحل ہسپتال بھی قائم کیا ہے۔ آپ نے 1978–85 کے دوران میں حکومت سعودی عریبیہ، ریاض وزرات صحت میں جنرل فزیشن کے طور پر خدمات انجام دیں۔نجمہ نے 2011ء سے الائیڈاور ڈی ایچ کیو ہسپتال اور نرسنگ اسکول فیصل آباد میں بورڈ آف مینجمنٹ کے رکن کے طور پر خدمات سر انجام دیتی رہیں۔آپ سیاسی سر گرم اور خواتین کے حقوق کے لیے کوشاں ہونے کی حیثیت سے2008-14 کے دوران میں خواتین کرائسزسنٹر مینجمنٹ کمیٹی کی چیئرپرسن رہیں۔2012-13 کے دوران میں زکوٰةوعشر کمیٹی ضلع فیصل آباد کی رکن رہیں۔ آپ 2010 میں مظفر گڑھ اور عیسی خیل میں سیلاب متاثرین کی بحالی میں بھی سر گرم عمل رہیں۔ آپ نے دولت مشترکہ پارلیمانی کانفرنس میں شرکت کے لیے سری لنکا اور ملائشیا کا دورہ کیا۔

سیاست
-----

وہ 2013 ءکے پاکستانی عام انتخابات میں خواتین کے لیے مخصوص نشست پر پاکستان مسلم لیگ (ن) کی امیدوار کے طور پر پنجاب کی صوبائی اسمبلی کے لیے منتخب ہوئیں۔ 

ان کی شادی مسلم لیگ (ن) کے رہنما اور عباسی کابینہ میں وزیر خزانہ اور اقتصادی امور کے وزیر رانا افضل خان سے ہوئی، جن کی موت27 ستمبر 2019ء ہوئی۔

اعزازات
-------

نجمہ افضل کو اپنے طبی اور خیراتی کام کے لیے تقریباً 50 اعزازات مل چکے ہیں۔

حوالہ جات
---------

1. 1 2  "Punjab Assembly"۔ www.pap.gov.pk۔ اخذ شدہ بتاریخ 7 فروری 2018  تحقق من التاريخ في: `|access-date=` (معاونت)"Punjab Assembly"۔ *www.pap.gov.pk*۔ اخذکردہ بتاریخ 7 فروری 2018۔
2. ↑
3. ↑  "2013 election women seat notification" (PDF)۔ ECP۔ 27 جنوری 2018 میں اصل (PDF) سے آرکائیو شدہ۔ اخذ شدہ بتاریخ 6 فروری 2018  تحقق من التاريخ في: `|access-date=, |archive-date=` (معاونت)
**تہجد**، جسے "رات کی نماز" بھی کہا جاتا ہے، اسلام کے پیروکاروں کی طرف سے ادا کی جانے والی نفل نماز ہے۔ یہ مسلمانوں پر ضروری پانچ فرض نمازوں میں شامل نہیں ہے، حالانکہ اسلامی پیغمبر، محمدصلی اللہ علیہ و اٰلہٖ و سلم کو تہجد کی نماز باقاعدگی سے خود ادا کرتے تھے اور اپنے صحابہ کرام کو بھی ترغیب دیتے تھے۔ اسلامی شرع میں آدھی رات کے بعد نماز پڑھنے کو تہجد کی نماز کہتے ہیں۔

قرآن میں صرف ایک جگہ سترھویں سورت میں یہ لفظ آیا ہے۔

**ترجمہ**

 

|  |  |  |
| --- | --- | --- |
| "| اے نبی رات میں تہجد پڑھ یہ تمہارے لیے نفل ہیں۔ | "|

فجر اور عصر کی نماز کے بعد نفل نمازوں کا پڑھنا مکروہ ہے، قضا نماز پڑھ سکتے ہیں، ان کے علاوہ اوقات میں نفل نمازیں اور شکرانہ کی دو رکعت بھی پڑھ سکتے ہیں۔

تہجد کی فضیلت
-------------

حضرت محمد صلی اللہ علیہ و آلہ وسلم نے اس نماز کی بڑی فضیلت بیان کی ہے۔ آپ ازواج مطہرات کو اور حضرت علی اور حضرت فاطمہ کو بھی ان کے گھر جاکر تہجد کے لیے بیدار فرماتے تھے۔ صحابہ کرام بھی اس نماز کو پابندی سے پڑھتے تھے۔ آپ نے مسجد نبوی میں اس کے لیے ایک جگہ مخصوص کر دی تھی۔ رمضان شریف میں ایک دفعہ آپ نے صحابہ کو تہجد کی نماز جماعت سے پڑھائی۔ دوسری شب اور زیادہ آدمی جمع ہو گئے اور تیسری شب اس سے بھی زیادہ۔ تو پھر آپ تشریف نہ لائے کہ کہیں لوگ اس نماز کو بھی فرض نہ سمجھنے لگیں حالانکہ تہجد کی نماز فقط سنت ہے۔ یہ نماز گھر اور مسجد دونوں میں پڑھی جاسکتی ہے۔ رسول اللہ نے تہجد کی نماز میں دو رکعت بھی پڑھیں، چار بھی اور آٹھ بھی اور بارہ بھی۔

تہجد کا وقت
-----------

فرض عشاء پڑھنے کے بعد سو رہے پھر شب میں طلوع صبح سے پہلے جس وقت آنکھ کھلے وہی **تہجد** کا وقت ہے۔ وضو کرکے کم از کم دو رکعت پڑھ لے، تہجد ہو گئی اور سنت آٹھ رکعت ہیں اور معمولِ مشائخ بارہ رکعت۔

قرات کا اختیار ہے جو چاہے پڑھے اور قرآن یا د نہ ہو تو ہر رکعت میں تین تین بار سورۃ اخلاص بہتر ہے کہ جتنی رکعتیں پڑھے گا اسے ختم قرآن مجید کا ثواب ملے گا۔ احادیث شریفہ میں نماز تہجد کی بڑی فضیلتیں وارد ہیں، تہجد کی کثرت سے آدمی کا چہرہ نورانی اور زیادہ خوبصورت ہو جاتا ہے۔ تہجد پڑھنے والے بلا حساب جنت میں جائیں گے۔

حوالہ جات
---------

1. ↑

بیرونی روابط
------------


| * د
* ب
* ت
**اسلام میں نمازیں** |
| --- |
| نماز کی اقسام | 

|  |  |
| --- | --- |
| فرض نمازیں | 
* فجر
* ظہر
* عصر
* مغرب
* عشاء
* وتر (احناف کے لئے)
* جمعہ (صرف جمعہ والے دن ظہر کی بجائے)

 |
| اجتماعی نمازیں | 
* نماز جنازہ
* غائبانہ نماز جنازہ

 |
| باجماعت نمازیں | 
* جمعہ
* تراویح

 |
| نفلی نمازیں | 
* سنت نماز
* نفل نماز
* وتر
* ضحی
* تہجد

 |
| خصوصی مقاصد نمازیں | 
* نماز استخارہ
* نماز عید

 |
| نفل اور مستحب نمازیں | 
* تہجد
* اشراق
* چاشت
* اوابین
* تحیۃ الوضو
* تحیۃ المسجد
* خوف
* کسوف
* سفر
* توبہ
* حاجت

 |

 |  |
| **رکعت** اور  نماز کے اجزاء | 
* اللہ کی بڑائی بیان کرنا۔ اللہ اکبر (تکبیر)
* قیام نماز
* جلوس نماز
* تلاوت قرآن (تجوید)
* رکوع
* سجدہ
* تشہد
* تسلیم

 |
| مسجد | 
* مسجد
* مصلیٰ
* منبر
* خطبہ
* جائے نماز

 |
| ضوابط | 
* اذان
* اقامت نماز
* اوقات نماز
* قبلہ
* استنجا
* وضو
* تیمم
* غسل
* سترہ

 |
| زمرہ |

| * د
* ب
* ت
نمازیں |
| --- |
| **فرض نمازیں** | فجر ·  ظہر ·  عصر ·  مغرب ·  عشاء ·  جمعہ (صرف جمعہ والے دن ظہر کی بجائے) |
| **نفل اور مستحب نمازیں** | تہجد ·  اشراق ·  چاشت ·  اوابین ·  تحیۃ الوضو ·  تحیۃ المسجد ·  خوف ·  کسوف ·  سفر ·  توبہ ·  حاجت |
*جہدی توانائی*(potential energy)، جسے *مخفی توانائی* بھی کہاجاتا ہے، توانائی کی ایک ایسی قسم جو کسی طبیعی نظام میں ذخیرہ (چّھپی ہوئی) ہوتی ہے۔ اِس کو مخفی توانائی کہنے کی وجہ اِس کی دوسرے توانائی کی اشکال جیسے حرکی توانائی وغیرہ میں تبدیل ہونے کی استعداد ہے۔
یہ کسی جسم میں اس کی دیگر اشیاء کے مقابلے میں مقام (بلندی)، اپنے اندر موجود دباؤ، اس کے برقی چارج یا دیگر عوامل کی وجہ سے ہوتی ہے۔ مخفی توانائی (potential energy)  کی اصطلاح 19ویں صدی کے اسکاٹش انجینئر اور ماہر طبیعیات ولیم رینکائن نے متعارف کرائی تھی، مگر اس کا تعلق قدیم یونانی فلسفی ارسطو کے تصور مخفیت (potentiality) سے بھی ملتا ہے۔

مخفی توانائی کی عام اقسام میں: کسی جسم میں کشش ثقل کی وجہ سے مخفی توانائی جو اس جسم کی بلندی پر منحصر ہے، اسپرنگ کی لچکدار مخفی توانائی اور برقی میدان میں برقی چارج کی برقی مخفی توانائی شامل ہیں۔

مخفی توانائی ان قوتوں سے وابستہ ہوتی ہے جو جسم پر اس طرح کام کرتی ہیں کہ جسم پر ان قوتوں کے ذریعے کیے جانے والے کل کام کا انحصار صرف خلا میں جسم کے ابتدائی اور آخری مقام پر ہوتا ہے۔ یہ قوتیں، جن کا کل کام راستے سے آزاد ہے، قدامت پسند قوتیں کہلاتی ہیں۔ اگر کسی جسم پر کام کرنے والی قوت خلا کے لحاظ سے تبدیل ہوتی ہے، تو یہ ایک قوت کا میدان ہوتا ہے۔ اس طرح کے میدان کو خلا کے ہر مقام پر ویکٹرز کے ذریعہ بیان کیا جاتا ہے، جسے ویکٹر فیلڈ کہا جاتا ہے۔ ایک قدامت پسند ویکٹر فیلڈ کو صرف ایک مخصوص اسکیلر فنکشن کے میلان (gradient) کے طور پر ظاہر کیا جا سکتا ہے، جسے اسکیلر قوت مخفیہ (potential) کہا جاتا ہے۔

اکائیوں کے بین الاقوامی نظام میں جُہدی/مخفی توانائی کی اِکائی جَول (joule) ہے جو توانائی کی عام اِکائی ہے۔

مخفی توانائی کی اقسام
---------------------

مخفی توانائی کی مندرجہ ذیل اقسام ہیں؛

١۔ ثقلی مخفی توانائی

٢۔ لچک کی مخفی توانائی

٣۔ برقی مخفی توانائی

مزید دیکھیے
-----------

* برقی جُہد
* توانائی کے اقسام

متوقع توانائی ذخیرہ توانائی کی ایک قسم ہے

|  |  |
| --- | --- |
|  | ویکی ذخائر پر **جہدی توانائی** سے متعلق سمعی و بصری مواد ملاحظہ کریں۔ |
سربنی افغانوں کے شجرہ نسب میں قیس کے بڑے لڑکے کا نام تھا۔ یہ کلمہ سرابند، سربن اور سڑبن کی شکل میں ملتا ہے۔
 سھتی اقوام جو دریائے جیحوں اور سیحوں کے درمیان میں آباد تھیں۔ جو میساجٹی یعنی جیٹی کے نام سے مشہور ہوئیں۔ یہ مختلف ملکوں پر حملہ آور ہوئے اور انھوں نے اسیریا و میدیا اور دوسری بہت سی سلطنتوں پامال کیا۔ انھیں سارومنسن (سورج کے پجاری) بھی کہا گیا ہے۔ کیوں کے یہ سورج کی پوجا کرتے تھے۔
 اس علاقے کی قومیں مختلف ناموں سے مشہور ہوئیں۔ یعنی یوچی جو جیٹا میٹی یعنی جٹی مشہور ہوئے۔ یونانی انھیں اندوسیتھس جانتے تھے۔ مساجیٹی قوم یعنی جیٹ یا جٹ میں ایک قوم آسی یا اسو تھی۔ اس قوم کی اکثریت اندو نسل تھی۔ مگر ایک شاخ سوریا کے نام سے معروف تھی اور وہ اس گھوڑے کی پوجا کرتے تھے جو سورج کے نام پر چڑھایا جاتا تھا۔ قربانی کی یہ رسم سیھتی اس وقت ادا کرتے تھے جب سورج جدی میں داخل ہوتا تھا۔ برصغیر میں سورج بنسی یہ رسم اسی طرح سے ادا کرتے تھے جس طرح سیتھی وسط ایشیا میں ادا کرتے تھے اور یہ رسم اشو مید کہلاتی تھی۔ اس سے صاف پتہ لگتا ہے کہ برسغیر کے سورج بنسی ان کے ہم نسل ہیں یا ایک ہی نسل سے تعلق رکھتے تھے۔ گھوڑے کو فارسی میں اسپ، سنسکرت میں اشو۔ اوستا اور پشتو میں اسپو کہتے ہیں۔
 برصغیر کے سورج بنسی ابتدا میں صرف سورج کی پوجا کرتے تھے۔ جب کہ دوسرے دیوتاؤں کی پوجا بعد میں شروع کی۔ سراشٹر میں بے سمار سورج کے شوالے اس طرح ہیں جس طرح سیتھا کے علاقے میں تھے۔ سورج کی پوجا کی وجہ سے یہ علاقہ سارس یعنی سورج کی پوجا کرنے والوں کا علاقہ مشہور ہوا۔ قدیم جغرافیہ دان اسے سورس ٹرین یا ساسٹرین لکھتے ہیں۔ اسٹروبیو نے یہاں کے باشندوں کو سورس لکھا ہے۔ اس طرح سورت دیس مشہور ہوا، جس کے معنی سورج کو پوجا کرنے والوں کا علاقہ کے ہیں۔ برصغیر کے سورج بنسی سوریہ کہلاتے ہیں۔ سکندرکے حملے کے وقت کے یونانی مورخین نے لکھا ہے کہ متھرا اور اس کے ارد گرد کے علاقے کو سور کہتے تھے۔ غوری ابتدا میں سور کہلاتے تھے۔ افغانوں کا ایک قبیلہ سوری ہے۔
 بالاالذکر بحث سے یہ نتیجہ اخذ کیا جا سکتا ہے کہ سر اور سور یہ قدیم زمانے میں سورج کے لیے استعمال ہوتے تھے اور ایک دوسرے کے متبادل کلمات ہیں جس کی بہت سی شکلیں ہیں۔ یہ کلمات افغانوں کے شجرہ نسب بالاالذکر صورتوں کے علاوہ اور دوسری صورتوں میں ملتا ہے۔ مثلاً سرکانی، سریا، سورانی، سرون، سرن سروان، سڑنی، سرپیال، سرکی، سانڈی، سوانی، سوکڑی، سورایگی، سوک، سودار، شرن، سرخبون وغیرہ کی شکل میں ملتا ہے۔ یہ کلمہ جو سر، سٹر، سور، شر وغیرہ اس کی شکلیں ہیں اور اس میں نسبتی کلمات لگائے گئے ہیں اور یہ نام راجپوتوں میں بھی ملتے ہیں۔
 بالاالذکر کلمہ سر جس کی پشتو شکل سڑ ہے اور اس کے ساتھ بن یا بند کے معنی گروہ کے ہیں۔ یعنی سڑبن کے معنی سورج کے پجاری کے ہیں یعنی یہ قدیم زمانے میں سورج کی پوجا کرتے تھے۔ بعد مسلمان ہونے کے بعد وہ اس حقیقت کو بھول گئے اور یہ کلمہ ان کی روائیتوں میں زندہ رہا اور بعد میں جب شجرہ نشب ترتیب دیا گیا تو اسے نہ صرف اپنے شجرہ نسب میں جگہ دی بلکہ قبائیل کے ایک گروہ کا مورث اعلیٰ کی حثیت سے پیش کیا۔ بلکہ گمان غالب ہے اس کلمہ جو ان کی روائیتوں میں محفوظ تھا، اس کی نسبت سے ان میں گمان ہوا کے یہ بنی اسرائیل سے ان کا نسلی تعلق ہے۔

حوالہ جات
---------

1. ↑  نعمت اللہ ہراتی، مخزن افغانی، 414
2. ↑  جیمزٹاڈ۔ تاریخ راجستان جلد اول، 72۔ 76
3. ↑  جیمزٹاڈ۔ تاریخ راجستان جلد اول، 76 تا 78
4. ↑  جیمزٹاڈ۔ تاریخ راجستان جلد اول، 235۔ 237
**آمنہ بنت الہدی صدر** عراق کی عالمہ، شاعرہ، مؤلف اور علم فقہ اور اخلاق کی معلم خواتین میں سے ایک تھی۔
بنت‌الہدی 1356 ہجری کو عراق کے شہر کاظمین میں پیدا ہوئی آپ عراق کے شیعہ مفکر محمد باقر الصدر کی بہن تھی جسے صدام حسین نے دونوں بہن بھائیوں کو قتل کر دیا۔

شہیدہ آمنہ بنت الہدیٰ نے 1937ء عراق کے شہر کاظمین میں سید حیدر صدر کے گھر آنکھ کھولی. آپ ایک علمی گھرانے میں پیدا ہوئیں ابتدائی تعلیم ( نحو،فقہ،منطق،فقہ اصول) جیسے علوم اپنے بڑے بھائی اسماعیل صدراور شہید باقر الصدر سے حاصل کیے۔ 4 آپ نے جس زمانے میں آنکھ کھولی وہ صدام کا زمانہ تھا جس میں شعیوں پر مختلف پابندیاں عائد کی گئیں۔ جو کوئی اس کے خلاف تحریک پیدا کرتا اس کی سزا موت ہوتی۔ اس زمانے میں آپ باقی خواتین کی طرح خاموش گھر میں نہیں بیٹھی۔ بلکہ اپنے بھائی شہید باقر الصدر کے ہمراہ ایسی راہ کا انتخاب کیا جوحسین بن علی ع کی راہ تھی اس راہ کا انتخاب کوئی آسان نہ تھا

5 اپریل 1980 کو آپ کو اور اپنے بھائی شہید باقر الصدر کو صدام کے حکم پر گرفتار کر لیا گیا اور جیل میں آپ کو اور آپکی بہن کو مختلف اذیتیں دی گئی صدام کے سامنے بھی آپ مزاحمت کرتے رہے آپ کو مزید اذیت دینے کے لیے صدام کے حکم دیا کہ آمنہ بنت الہدیٰ کو میرے سامنے لایا جائے اور شہید باقر الصدر کے سامنے لوہے کی سلاخ سے آمنہ بنت الہدیٰ پر تشدد کیا گیا آپ نے للکار کر صدام ملعون سے کیا کہ اگر تم واقعی مرد ہو تو آؤ مردوں کی طرح مجھ سے مقابلہ کرو آپ کے اس جرات مندانہ جملے کو سننے کے بعد صدام غصب ناک ہوا اور اپ کو اور آپکی بہن کو گولی مار کر شہید کر دیا اور ایک جملہ کہا "میں یزید کی طرح کام نہیں کروں گا کہ اس نے حسین کو تو مار دیا مگر زینب س کو چھوڑ دیا اور زینب س نے اپنے حصے کا کام کر کے یزید کا تختہ الٹ دیا"

متعلقہ مضامین
-------------

* محمد باقر الصدر
* موسی صدر

حوالہ جات
---------

1. ↑  حسینی حائری، سید کاظم؛ زندگی و افکار شهید صدر، ترجمہ فارسی حسن طارمی، تهران، وزارت فرہنگ و ارشاد اسلامی ایران، 1375، چاپ اول، ص 31و32.

مآخذ
----

* زندگی و افکار شهید صدر؛ سید کاظم حسینی حائری، ترجمہ فارسی؛ حسن طارمی، تهران، وزارت فرہنگ و ارشاد اسلامی، چاپ اول 1375.
اسماعیل بن ابراہیم مرتضی بن موسی کاظم بغداد میں پیدا ہوئے۔ آپ ابراہیم المرتضی کے بیٹے ہیں۔ آپ کا لقب صاحب الاخبار یعنی محدث ہے۔ آپ نے اسماعیل بن امام موسی کاظم کے ہمراہ کئی مرتبہ قیام فرمایا۔ آپ کی اولاد و احفاد کے متعلق نسابین میں اختلاف پایا جاتا ہے۔ تاہم سید اسماعیل طباطبائی نے آپ کی اولاد کے صاحب اولاد ہونے کی تصدیق کی ہے۔ آپ سے ائمہ اہل بیت کی کئی احادیث مروی ہیں۔ آپ کا انتقال عراق میں عباسی افواج کے ہاتھوں ہوا اور آپ کا مدفن بابل عراق میں مرجع خلائق ہے۔

اولاد و احفاد
-------------

آپ کی اولاد کے متعلق نسابین میں اختلاف ہے نسابہ ابونصر بخاری نے اپنی کتاب سر سلسلہ العلویہ میں طعن کیا ہے جبکہ اسماعیل طباطبائی نے اپنی کتاب منتقلہ الطالبیہ میں قول تسامع کرتے ہوئے تصحیح کی ہے۔ آپ کی نسل بقولِ طباطبا الحسنی کے آپ کے فرزند سید الرجال محمد الشریف الفقیہ المدیجی سے چلی۔ نسابہ ضامن بن شدقم الحسینی المدنی نے عبد اللہ بن اسماعیل اور عبد الحمید بن کی نسلوں کا ذکر کیا ہے۔ جبکہ نسابہ محمد الکرباسی نے اپنی کتاب حسین النسبہ والنسلہ میں احمد الطیب بن اسماعیل کا ذکر کیا ہے۔ قبائل برزنجیہ، ال علی ھمدان، ال عبد الحمید، مشوانی، وردگ، ھنی، ستوریانی، امیر کلالی وغیرھم آپ کی نسل سے ہیں۔

حوالہ جات
---------

1. ↑  الفخری، ص13
2. ↑  جمھرہ الانساب العرب، ص63
3. 1 2  مشجر الوافی، ج3، ص154
4. ↑  شیخ سید آدم بنوری، نکات الاسرار، مقدمہ، ص3
5. 1 2 3  میر سید ثاقب عماد الحسینی، گلدستۂ عقائد و حقائق روحانی، باب شیخ المشائخ سید محمد حمزہ و اجداد و احفاد
6. ↑  الحسین نسبہ والنسلہ، ڈاکٹر علامہ نسابہ محمد الکرباسی، دائرہ معارف الحسینیہ
یہ ایک سن کرنے والی دوا یعنی Local Anesthetic ہے۔ اسے لائیڈوکین بھی کہتے ہیں۔ یہ دوائیں دو گروپ سے تعلق رکھتی ہیں۔ 

* ايسٹر(ESTERS): جسے Cocaine, Procaine
* ايمايڈ(AMIDES): جسے Lignocaine, Cinchocaine, Bupivacaine

Ester گروپ کی دواؤں سے Anaphylactic reaction ہونے کے امکا نا ت زیادہ ہوتے ہیں۔ مگر ایسا Amide گروپ کی دواؤں سے شاذو نا در Rare ہوتا ہے ۔

سن کر نے والی دواؤں میں Lignocaine سب سے زیا دہ استعمال ہونے والی دوا ہے۔ یہ Xylocaine اور دوسرے ناموں سے دستیاب ہے۔ یہ مختلف طریقوں سے استعمال ہوتی ہے۔ 

1. Topicalمثلا ً آنکھوں میں ٹپکا نے کے لیے 4%Xylocaine
2. Infiltration Analgesic۔ متاثرہ جگہ میں 1-2% بذریعہ انجکشن لگاتے ہیں۔
3. Nerve Block۔ کسی Nerve کو بذریعہ انجکشن بلاک کرتے ہیں۔
4. Bier's Block۔I/V۔ ہا تھ یا پا ؤں کو سن کر نے کے لیے Tourniqute باندھ کر ورید Vein میں لگاتے ہیں۔
5. Spinal Anesthesia۔ اس کے لیے 5% Xylocaine استعمال ہوتی ہے۔
6. Xylocaine جیلی کی شکل میں بھی دستیاب ہے جو Stomach tube ,Catheter یا Endotracheal tube ڈالنے کے لیے استعما ل کی جاتی ہے۔
7. Gastroscopy سے پہلے مریض کو Lignocaine 4% سے غرارے کرائے جاتے ہیں۔

Lignocaine کا اثر بڑی جلدی ہوتا ہے اور تقریباً 1-2 گھنٹے قا ئم رہتا ہے۔ یہ دوا گردوں کے ذریعے جسم سے خارج ہوتی ہے۔ اور اگر پیشاب تیزابی ہو تو اور تیزی سے خارج ہوتی ہے اس دوا کے اثر کو دیر تک قائم رکھنے کے لیے اور ڈوز Dose کم کرنے کے لیے اکثر اسے Adrenaline ملا کر استعمال کرتے ہیں۔   

Adrenaline عام طور پر 1: 200,000 تناسب سے استعمال ہوتی ہے مگر دانتوں کے ڈاکٹر 1: 80,000 تناسب استعمال کرتے ہیں۔

سن کرنے کے علاوہ Xylocaine دل کی حرکت کی بے قاعدگی Unifocal ectopic beats کے علاج کے لیے بھی I/V استعمال ہوتی ہے ۔

ڈوز Dose
--------

اس کا ڈوز 3 mg/kg ہوتا ہے جبکہ Adrenaline کے ساتھ اس کا ڈوز 7 mg/kg ہوتا ہے۔

خبردار
------

Adernaline ملی ہوئی Lignocaine کو کبھی بھی انگلیوں یا کان کی لو کو سن کرنے کے لیے یا خطنہ کرنے کے لیے ہرگز استعمال نہیں کرنا چاہیے اور نہ ہی کبھی I/V استعمال کرنا چاہیے۔

Overdose
--------

اگر ڈوز زیادہ ہو جائے یا مریض زیادہ حسا س ہو تو مریض ابتدائی طو ر پر Restless اور Confuse ہو جاتا ہے۔ اس کے بعد جھٹکے Tremors or Convulsion آسکتے ہیں۔ اس کے بعد دماغ Depress ہو جاتا ہے اور سانس رک سکتا ہے۔ نبض دھیمی ہو جاتی ہے بلڈ پریشر گر جاتا ہے۔ ايسے مریض کو لٹا کر ٹانگیں اوپر کر دینی چاہئیں اور آکسیجن دینی چاہیے۔ جھٹکوں کے لیے Diazepam یا بہت کم مقدا ر میں Thiopentone استعمال کیا جاسکتا ہے۔ اگر سانس رک گیا ہے تو مصنوعی سانس دینی چاہیے۔ اگر دل کی دھڑکن رک چکی ہو تو فوراً CPR شروع کر دينا چاھیئے۔

مزید دیکھیے
-----------

* Cardiac arrest
* Pentothal
* Ketamine
* Suxamethonium
* Neostigmine
* Vaporizer
* Halothane
* دماغ